open-index/open-wikipedia-markdown huggingface dataset:
כ"ה בכסלו

## חגים ומועדים
* נר ראשון של חנוכה

## אירועים היסטוריים
*  – גזרות אנטיוכוס: שליחי אנטיוכוס הרביעי בונים במה בבית המקדש השני ליד המזבח ומקריבים עליו קרבן לעבודה זרה.
*  – מרד החשמונאים: יהודה המכבי והחשמונאים משחררים את בית המקדש ומטהרים אותו.
* ה'תרמ"ג – נוסדה המושבה זכרון יעקב.
* ה'תרכ"ג – הגנרל יוליסס ס. גרנט מוציא צו גירוש ליהודי טנסי, מיסיסיפי וקנטקי. הנשיא אברהם לינקולן ביטל את הצו כעבור מספר ימים.
* ה'תרע"ח – כיבוש ירושלים על ידי הצבא הבריטי במלחמת העולם הראשונה, בכך בא קץ לשלטון הטורקי בארץ ישראל.
* ה'תש"ט – צה"ל פותח במבצע חורב לשחרור הנגב.
* ה'תשס"ח – סטפן נורמן, נכדו של תאודור הרצל, הובא לקבורה בהר הרצל שבירושלים.
* ה'תשס"ח – רשות העתיקות מכריזה על גילוי מבנה ליד שער האשפות, ששימש כנראה כארמון של הלני המלכה.
* ה'תשע"א – השרפה בכרמל – השריפה הגדולה בתולדות מדינת ישראל, בה נספו 44 בני אדם ופונו כ-17,000 מבתיהם; בשריפה כולו כ-50,000 דונם והושמדו כחמישה מיליון עצים.
* ה'תשפ"ו – פיגוע הירי במסיבת החנוכה בסידני

## נולדו
* ה'תקנ"א – הרב אהרן פולד, דיין וראש ישיבה בפרנקפורט.
* ה'תר"ז – רבי אברהם מתתיהו פרידמן, "הצדיק משטפנשט" (נפטר בתמוז ה'תרצ"ג)
* ה'תרנ"ו – הרב יצחק נסים, הרב הספרדי הראשי לישראל לשעבר (נפטר בה'תשמ"א)
* ה'תרע"א – ערי ז'בוטינסקי, איש התנועה הרוויזיוניסטית וחבר הכנסת מטעם חרות (נפטר ב-1969).
* ה'תרפ"ב – הרב אלחנן הלפרין רב בשכונת גולדרס גרין בלונדון ונשיא "התאחדות קהילות החרדים" בלונדון.
* ה'תש"ז – סטיבן ספילברג, במאי ומפיק סרטים יהודי אמריקאי
* ה'תשי"ז – הרב שמואל אליהו רב העיר צפת, בנו של הרב מרדכי אליהו
* ה'תשכ"ו – מוסי רז, חבר הכנסת מטעם מרצ.
* ה'תשכ"ז – דובר קוסאשווילי, במאי קולנוע, תסריטאי ושחקן ישראלי

## נפטרו
* ה'תקס"ט – רבי אברהם בן הגר"א, בנו של הגאון מווילנא, פרשן המדרשים, נחשב למייסד חקר האגדה והמדרש.
* ה'תרל"ב – רבי יעקב אטלינגר, רב ופוסק הלכה במנהיים ובאלטונה שבגרמניה, בעל ה**ערוך לנר** ו"ביכורי יעקב". (נולד בה'תקנ"ח)
* ה'תרצ"ב – רבי חיים הגר – אדמו"ר מאנטניא בנו של הרב ישראל הגר (אהבת ישראל) האדמו"ר מוויז'ניץ.
* ה'תשט"ו – הרב משה שניידר – ראש ישיבת תורת אמת.
* ה'תשנ"ט – הרב יוחנן טברסקי – האדמו"ר מטולנא.
* ה'תשס"ז – פנינה זלצמן, פסנתרנית ישראלית (נולדה ב-1922).
----
* כ"ד בכסלו – כ"ו בכסלו
* כסלו

ג25
י25
מצגת שקפים

[שמאל|ממוזער|250px|הקרנה של שקף על מסך באמצעות [מקרן|מקרן שקופיות]]
**מצגת שקפים** היא שיטה לביצוע הצגה של מידע בצורה חזותית.
השימוש העיקרי של מצגת השקפים הוא ככלי עזר בהרצאות המשמש לליווי דברי המרצה. בדרך כלל מצגת השקפים מכילה ראשי פרקים של הרצאה, אוסף תמונות ותרשימים בליווי טקסט קצר, צליל, תמונה, סרטון או אנימציה כדי שניתן יהיה להמחיש באופן ברור את הרעיון העיקרי של המצגת.

בעבר, מצגות התבצעו באמצעות הקרנה על מסך של שקפים שהוצגו באמצעות מטול שקפים או של שקופיות שהוצגו באמצעות מקרן שקופיות. כיום רוב מצגות השקפים הן ממוחשבות, ומוצגות על גבי מסך מחשב, או מוקרנות כבעבר על מסך. תוכנת מצגות מאפשרת לערוך את המידע ולשנותו. תוכנת המצגות הן בדרך כלל חלק מחבילת יישומים משרדיים של ספקים שונים. לדוגמה, מיקרוסופט מוציאה במסגרת חבילת Microsoft Office את Microsoft PowerPoint. המקבילה של OpenOffice.org לתוכנת המצגות של מיקרוסופט היא תוכנת Impress אותה ניתן להוריד באופן חופשי.

תוכנות לבניית מצגות מכילות יכולות של קבלת משוב מהמשתמש ובכך מאפשרות בנייה של מצגות "מתוחכמות" בהן יש אפשרות להתקדם ברצף השקפים של המצגת באופן שאינו סדרתי וכך להציג שקפים שונים על פי בחירה של המשתמש.

## ראו גם
* מצגת

## קישורים חיצוניים

* איך בונים מצגת טובה?, באתר Netwise
*Slidex - אתר לשיתוף מצגות PowerPoint

קטגוריה:מצגת
כ"ו בכסלו

פרשת בר המצווה של ילד שנולד בכ"ו כסלו היא פרשת מקץ, אם בר המצווה חל בשנה המתחילה בימים שני, שלישי או חמישי, או פרשת וישב אם בר המצוה חל בשנה המתחילה בשבת.

## חגים ומועדים
* נר שני של חנוכה
* יום האם בחיפה

## אירועים היסטוריים
[שמאל|ממוזער|150px|שחזור [תל עמל, חומה ומגדל]]
[שמאל|ממוזער|180px|הרב [משולם ראטה]]
* ה'תרמ"ה – עליית הביל"ויים על הקרקע בגדרה, וחנוכת הבתים הראשונים של התימנים מעליית אעלה בתמר בכפר התימנים בשילוח.
* ה'תרע"ח – הגנרל אלנבי נכנס לירושלים
* ה'תרצ"ז – בעמק בית שאן הוקם תל עמל (היום קיבוץ ניר דוד), ראשון היישובים של "חומה ומגדל"
* ה'תש"ט – מבצע חיסול לכיבוש כיס פלוג'ה נכשל
* ה'תשט"ז – מבצע "עלי זית" – כוח צה"ל פושט על מוצבים סוריים בחופה המזרחי של הכנרת, בתגובה להתנכלויות סוריות לדייגים בכנרת. 54 סורים נהרגו ו-30 נשבו. 6 הרוגים לכוחות צה"ל.
* ה'תשל"ד – נפתחה בז'נבה ועידת שלום בהשתתפות ישראל, מצרים וירדן, ובעקבותיה נחתמו הסכמי הפרדת כוחות בין ישראל למצרים ובין ישראל לסוריה
* ה'תשע"א – פריצת השרפה בכרמל, השריפה הגדולה ביותר בתולדות מדינת ישראל
* ה'תשע"ט – החל מבצע מגן צפוני בגבול הצפון לחיסול איום המנהרות של החזבאללה

## נולדו

* ה'תרע"ג – דב גרונר, חבר האצ"ל, מעולי הגרדום (נפטר בה'תש"ז).
* ה'תשי"ג – אבי דיכטר, ראש השב"כ ולאחר מכן השר לביטחון פנים.
* ה'תשכ"ז – גדעון סער, שר החוץ, שר המשפטים וחבר הכנסת מטעם תקווה חדשה.

## נפטרו
*  – רבי אברהם בן דוד מפושקירה – המכונה ראב"ד השלישי, בעל ההשגות על משנה תורה לרמב"ם ועל הרי"ף
* ה'תק"ב – רבי משה ברודא, רב וראש ישיבה אשכנזי, רבן של הנאו, במברג וורמייזא. (נולד בה'תל"ו)
* ה'תרפ"ג – אליעזר בן-יהודה, עיתונאי ומחיה השפה העברית 
* ה'תשט"ו – מאיר מקס בינט – איש מודיעין ישראלי שפעל ונתפס במצרים בעקבות נפילת רשת החבלה ב"עסק הביש", התאבד בכלא המצרי (נולד בה'תרע"ג)
* ה'תשכ"ג – הרב משולם ראטה, רב, דיין ופוסק הלכה, מחבר הספר "קול מבשר".

## הערות שוליים

----

* כ"ה בכסלו – כ"ז בכסלו
* כסלו

ג26
י26
א' בטבת

א' בטבת לעולם לא יחול, בלוח העברי הקבוע, בימים חמישי ושבת.

על פי הלוח העברי הקבוע, פרשת בר המצוה של ילד שנולד בא' טבת היא ברוב השנים פרשת ויגש. אבל אם בר המצוה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצוה היא פרשת מקץ.

על פי הנוהג ברוב שנות המדינה, ילדים שנולדו בתאריך עברי זה ואילך, יתחילו ללמוד בכיתה א', בתחילת חודש ספטמבר שיבוא לאחר מלאת להם שש שנים. לאחר תיקון החוק ב־2013 נקבע תאריך התחולה ל-1 בינואר.

## חגים ומועדים
* ראש חודש טבת, ובשנים כסדרן או שלמות – ב' דראש חודש
* נר שביעי (בשנים חסרות – נר שישי) של חנוכה
* יום קורבן עצים של בני פרעוש בן יהודה.
* היום היחיד בשנה בו לא התקיים כלל סדר מעמדות בזמן בית המקדש, כיוון שיש בו גם הלל, מוסף וקרבן עצים.
* בחלקים מיהדות צפון אפריקה היה נהוג לציין יום זה כ"עיד אל בנאת" (חג הבנות), לזכרה של יהודית שהרגה את הוֹלוֹפֶרְנֶס.

## אירועים היסטוריים
[שמאל|ממוזער|350px|[ספר יהודית|יהודית עורפת את ראשו של הולופרנס (ציור של קאראווג'ו מ-1598)]]
*  (לפי המקרא והמסורת היהודית) – החל המבצע לגירוש הנשים הנוכריות בימי שיבת ציון, ביוזמתו של עזרא הסופר
* ד'תש"ב – הפעם האחרונה שתקופת שמואל נפלה בתאריך זה
* ה'נ"ב – הפעם הראשונה שזמן שאלת גשמים בגולה התחיל בחודש טבת
* ה'תרנ"ו – הוקמה המושבה הר-טוב, שבגבול השפלה והרי ירושלים, היום בתחום מושב נחם ליד בית שמש של ימינו.
* ה'תשי"ד – דוד בן-גוריון פורש לשדה בוקר
* ה'תשמ"ט – מבצע כחול וחום

## נולדו
* ה'תרמ"א – יוסף טרומפלדור, חלוץ ואיש צבא ציוני, ממקימי הגדודים העבריים במלחמת העולם הראשונה, ממקימי "החלוץ" ברוסיה וראש מגיני תל חי.(נפטר ה'תר"ף)
* ה'תרצ"ה – אברהם כ"ץ-עוז, חבר הכנסת מטעם המערך
* ה'תרצ"ו – ויקטור בריילובסקי, חבר הכנסת מטעם שינוי
* ה'ת"ש – שייקה לוי, זמר, בדרן ושחקן ישראלי חתן פרס ישראל, שאת עיקר פרסומו קנה כחלק משלישיית "הגשש החיוור"
* ה'תש"ו – משה קצב, הנשיא השמיני של מדינת ישראל
* ה'תשט"ז – רמי לוי, איש עסקים ישראלי 
* ה'תשי"ח – קלמן בר, הרב הראשי האשכנזי לישראל 
* ה'תש"ל – אלומה גורן, כדורסלנית ישראלית
* ה'תשל"א – אורית פרקש-הכהן, שרת החדשנות וחברת הכנסת מטעם חוסן לישראל ("כחול לבן")
* ה'תשל"ד – יחיאל הררי, סופר ישראלי

## נפטרו
* ה'תס"ב – הרב יאיר חיים בכרך, מחשובי האחרונים בגרמניה במאה ה-17, רב בקובלנץ, מגנצא וורמייזא, מחבר שו"ת "חוות יאיר". (נולד בה'שצ"ח)
* ה'תרצ"ט – הרב אהרון הפנר, רבם של הקהילות קוזמין  וירוצ'ין, ד"ר לתאולוגיה והיסטוריון יהודי גרמני. (נולד בכ"ח בתמוז ה'תרכ"ה)
* ה'תשל"ג – הרב יששכר יעקבסון, איש חינוך בשיטת "תורה עם דרך ארץ", מחבר ספרים על המקרא, סידור התפילה ותחומים נוספים. (נולד בט"ז בשבט ה'תרס"א)
* ה'תשל"ז – הרב פינחס קהתי, מחבר פירוש נפוץ למשנה. (נולד בה'תר"ע)
* ה'תשנ"ו – אהרן בקר, חבר הכנסת מטעם המערך ומזכ"ל ההסתדרות. (נולד בה'תש"ו)
* ה'תשע"ד – ספי ריבלין, שחקן וקומיקאי ישראלי. (נולד בה'תש"ח)
----
*כ"ט בכסלו – (ל' בכסלו) – ב' בטבת
* טבת

## קישורים חיצוניים
*א' טבת באתר שיר של יום.

## הערות שוליים

ד01
י01
קנט נגאנו

**קנט נגאנו** (באנגלית: **Kent Nagano**, נולד ב-22 בנובמבר 1951) הוא מנצח אמריקאי.

## ביוגרפיה
נגאנו נולד בברקלי, קליפורניה כשהוריו היו סטודנטים לתואר שני באוניברסיטת קליפורניה בברקלי. הוא גדל במורו ביי ולמד סוציולוגיה ומוזיקה באוניברסיטת קליפורניה בסנטה קרוז, אבל בשנת 1976 עבר לאוניברסיטת המדינה בסן פרנסיסקו ללמוד משפטים. בתקופת לימודיו שם למד קומפוזיציה אצל גרוסוונור קופר ורוג'ר ניקסון.

את קריירת הניצוח שלו החל עם להקת האופרה של בוסטון, שם היה עוזר מנצח לשרה קולדוול. הוא היה מנצח התזמורת הסימפונית של ברקלי במשך 26 שנים והתמנה למנצח ראשי ומנהל אמנותי של התזמורת הסימפונית הגרמנית של ברלין עוד בתקופת עבותו עם תזמורת ברקלי. אחר כך התמנה למנהל מוזיקלי של תזמורת האלה במנצ'סטר ושל האופרה של ליון.

בשנים 1986–1989 היה מנצח אורח ראשי של אנסמבל אנטרקונטמפורן.

אוליביה מסיאן בחר בנגאנו לנצח על ביצוע הבכורה של האופרה שלו, "פרנציסקוס הקדוש מאסיזי" בשנת 1983. נגאנו היה אורח קבוע בפסטיבל זלצבורג, שם ניצח על הצגת הבכורה של L'Amour de loin מאת קטיה סאריאהו בשנת 2000. כמו כן ניצח על הצגת הבכורה העולמית של "מותו של קלינגהופר", מאת ג'ון אדמס, בבריסל.

קנט נגאנו התמנה למנהל המוזיקלי של התזמורת הסימפונית של מונטריאול ושל האופרה הממלכתית של בוואריה בשנת 2006. בספטמבר 2006 ויתר על משרתו בתזמורת הסימפונית הגרמנית של ברלין. נגאנו סיים את תפקידו במונטריאול בשנת 2020.

## קישורים חיצוניים

* 

קטגוריה:מנצחים אמריקאים
קטגוריה:זוכי פרס גראמי
קטגוריה:זוכי פרס ג'ונו
קטגוריה:מעוטרי מסדר השמש העולה
קטגוריה:בוגרי אוניברסיטת המדינה בסן פרנסיסקו
קטגוריה:אמריקאים שנולדו ב-1951
אוויה (חברה)

**אוויה** (באנגלית: **Avaya**) היא חברת תקשורת כלל עולמית המתמחה בטכנולוגיות טלפוניה ומוקדי טלפוניה לחברות. החברה בעבר הייתה יחידת תקשורת לעסקים של חברת לוסנט טכנולוגיות והופרדה ממנה ב-1 באוקטובר 2000. מאז ההפרדה, מכרה אוויה את עסקי הייצור והחיבוריות ורכשה מספר חברות כדי לתמוך במוצריה החדשים.

החברה התרחבה באירופה בעקבות רכישת החברות טנוביס (Tenovis) ו-Ubiquity Software ובאסיה באמצעות רוב בעלי עניין בטאטה טלקום (כיום Avaya Global Connect). נכון ל-2006 לחברה כ-20,000 עובדים, 40% מהם מחוץ לארצות הברית.

הנהלת החברה שוכנת בסנטה קלרה, קליפורניה.

אוויה הייתה ספק התקשורת המשולבת קול ונתונים הרשמית עבור אולימפיאדת החורף בסוצ'י 2014, גביע העולם בכדורגל 2006, גביע העולם בכדורגל 2002 וגביע העולם בכדורגל נשים 2003.

רוב מוצרי ולקוחות אוויה כיום הם לקוחות העבר של AT&T.

ב-19 בינואר 2017 הגישה החברה בקשה להגנת צ'פטר 11. בבקשה הציגה החברה נכסים בסך 5.5 מיליארד דולר וחוב בסך 6.3 מיליארד דולר. בדצמבר 2017 הודיעה החברה שאינה זקוקה יותר להגנה זו, לאחר שהקטינה את חובותיה בשלושה מיליארד דולר.

החברה מחזיקה מרכז פיתוח ומכירות בישראל, ובו יותר מ-200 עובדים.

## קישורים חיצוניים

* אוויה מעבדות מחקר

## הערות שוליים

קטגוריה:יצרני ציוד תקשורת
שארל דיטואה

ממוזער|שארל דיטואה, 1984
**שארל אדואר דיטואה** (בצרפתית: **Charles Édouard Dutoit**; נולד ב-7 באוקטובר 1936) הוא מנצח שווייצרי.

## ביוגרפיה
דיטואה נולד בלוזאן שבשווייץ ולמד בקונסרבטוריון שם למד אצל שארל מינש. בין מוריו היה גם אלעזר דה קארווליו. דיטואה החל בקריירה שלו כמוזיקאי מקצועי בשנת 1957 כויולן בתזמורות שונות באירופה ובדרום אמריקה. כעבור שנתיים חזר לשווייץ והתמקד בניצוח. משנת 1959 היה מנצח אורח של תזמורת שווייץ המערבית ושל התזמורת הקאמרית של לוזאן, ובהמשך היה מנצח תזמורת רדיו ציריך עד 1967, כשהחליף את פאול קלצקי בתזמורת הסימפונית של ברן, שם נשאר למשך אחת-עשרה שנים. בתקופה שעמד בראש תזמורת ברן, גם ניצח על התזמורת הלאומית של מקסיקו משנת 1973 עד 1975 ועל התזמורת הסימפונית של גטבורג, שוודיה משנת 1975 עד 1978.

בעקבות מאורות גדולים כמו אוטו קלמפרר וזובין מהטה, התמנה שארל דיטואה בשנת 1977 למנהל האמנותי של התזמורת הסימפונית של מונטריאול. במהלך 25 שנותיו עם תזמורת מונטריאול הפך אותה לתזמורת המעולה ביותר בקנדה ואחת הטובות בעולם. הוא קיבל יותר מ-40 פרסים ואותות כבוד בינלאומיים יוקרתיים, בהם שני פרסי גראמי (ארצות הברית), כמה פרסי ג'ונו (קנדה), פרס נשיא הרפובליקה (צרפת) ועוד.

מאז 1990 הוא מכהן כמנהל אמנותי ומנצח ראשי בפסטיבל הקיץ של תזמורת פילדלפיה בסרטוגה ספרינגס, מדינת ניו יורק, ושל פסטיבל המוזיקה של האוקיינוס השקט ביפן. בשנת 1991 קיבל אזרחות כבוד של העיר פילדלפיה.

משנת 1991 עד 2001 היה דיטואה מנהל מוזיקלי של התזמורת הלאומית של צרפת, שעמה ערך מספר רב של הקלטות, שזכו לשבחי הביקורת, ומסעות קונצרטים ממושכים בחמש היבשות. בשנת 1996 התמנה למנצח ראשי של התזמורת הסימפונית של NHK ביפן. 

שארל דיטואה, המתרחק מן הפרסומת ומגן על חייו הפרטיים מעיני התקשורת, היה נשוי שלוש פעמים, בין השאר לפסנתרנית מרתה ארחריץ'.

הוא נודע בעיקר בפרשנויותיו למוזיקה צרפתית ורוסית מן המאה ה-20, בייחוד יצירותיו של איגור סטרווינסקי. 

בין השנים 2009 - 2018 שימש דיטואה כמנצחה הראשי של התזמורת הפילהרמונית המלכותית.

## קישורים חיצוניים

קטגוריה:מנצחים שווייצרים
קטגוריה:זוכי פרס גראמי
קטגוריה:מקבלי תואר דוקטור לשם כבוד מאוניברסיטת לאוול
קטגוריה:אמני דקה רקורדס
קטגוריה:שווייצרים שנולדו ב-1936
וסטה (אסטרואיד)

**וסטה** (שם מלא: **4 וסטה**; באנגלית: **&lrm;4 Vesta**) הוא האסטרואיד הרביעי שהתגלה, מיד אחרי קרס, פאלאס ויונו. וסטה התגלה על ידי האסטרונום הגרמני היינריך וילהלם אולברס ב-29 במרץ 1807, והוא נחשב לגוף השני בגודלו בחגורת האסטרואידים עם קוטר ממוצע של 530 ק"מ ומסה מוערכת של 9% מהמסה הכוללת של חגורת האסטרואידים בכלל. מסתו והבהירות שלו הופכים אותו לאסטרואיד הבהיר ביותר באזור זה ולגוף היחיד, מלבד קרס, אותו ניתן לראות מכדור הארץ בעין בלתי מזוינת.

## מקור השם
האסטרואיד קרוי על שמה של אלת הבית, המשפחה ואש האח במיתולוגיה הרומית - וסטה. וסטה הייתה אלת המשפחה ומקבילתה של הסטיה במיתולוגיה היוונית אשר הייתה בהתחלה אחת משנים עשר האלים האולימפיים, אך בהמשך הוחלפה על ידי אל היין דיוניסוס. הסטיה נחשבה לעדינה, לרכה ולרחמנית מבין האלים היוונים.

## סיווג
לאחר גילוי האסטרואיד בשנת 1807, לא התגלו אסטרואידים נוספים במשך 38 שנה ולכן וסטה וכן קרס, פאלאס ויונו נחשבו ככוכבי לכת וכל אחר מהם קיבל סמל פלנטרי משלו. וסטה קיבלה את הסמל 20px שמסמל את הלב.

מאוחר יותר באותה המאה, חוקרים שחקרו את האזור הבינו כי האזור בין מאדים לצדק מכיל אלפי גופים המרכיבים את החגורה המרכזית. בעקבות הגילויים, גופים אלה סווגו מחדש כאסטרואידים ולא ככוכבי לכת.

בשנת 2006, בעקבות סיווגו מחדש של קרס ככוכב לכת ננסי, הפך וסטה לאסטרואיד הגדול ביותר בחגורת האסטרואידים. ייתכן שבעתיד גם וסטה יסווג מחדש ככוכב לכת ננסי במידה ויוכח כי צורתו כדורית כך שהוא יענה לתנאים הבסיסיים להגדרת כוכב לכת ננסי.

[ימין|ממוזער|200px|יחס גדלים: [הירח, 1 קרס, 4 וסטה]]

## מאפיינים
וסטה האסטרואיד השני במסתו בחגורת האסטרואידים, צורתו היא ספרואיד אובלי. מדידות של הגשושית שחר מראות כי כרגע וסטה לא נמצא בשיווי משקל הידרוסטטי.

הערכות שבוצעו כאשר וסטה היה בפריהיליון במאי 1996 קבעו כי הטמפרטורה על פני השטח היא בין 20°C- כשהשמש בדיוק מעל ועד 190°C- בחורף. טמפרטורות ממוצעות של יום ולילה הם בין 60°C- ו-130°C- בהתאמה.

## מחקר רובוטי
ב-27 בספטמבר 2007 שוגרה הגשושית "שחר" אשר נכנסה למסלול סביב וסטה ב-17 ביולי 2011. הגשושית עזבה את וסטה ב-9 ביולי 2012. משם היא המשיכה לחקור את כוכב הלכת הננסי קרס, ונכנסה למסלול סביבו במרץ 2015.

## קישורים חיצוניים

* 

## הערות שוליים

מרכז|ממוזער|600px|מפה גאולוגית של וסטה. האזורים העתיקים ביותר בעלי המכתשים הרבים הם באדום. אזורי המכתשים Veneneia ו-Rheasilvia הם בסגול וסגול בהיר, בהתאמה. אזורי מכתשים יותר חדשים הם בצהוב, כתום או ירוק

קטגוריה:חגורת האסטרואידים
רשימת תפוצה

**רשימת תפוצה** היא רשימה של נמענים (שמות וכתובות) שמנהל אדם, גוף או הנמענים עצמם, לשם משלוח דואר לנמענים אלו.

## נמענים

הנמענים ברשימות התפוצה הם בעלי מכנה משותף, אשר משייך אותם לרשימת התפוצה. המכנה המשותף יכול להיות חברות או הכרות עם מחזיק רשימת התפוצה, ברשימות תפוצה לשימושים אישיים (כמו רשימת המכרים שיש להזמין לחתונה), תכונה או מספר תכונות המעניינות גופים מסחריים או נותני שירותים מסוימים. רשימות פופולריות יכולות לכלול:
* נשים שילדו בתקופה מסוימת
* אנשים שתרמו בעבר
* לקוחות של חברה מסוימת
* בעלי רמת שכר מסוימת 
* אנשים שהזדהו עם מפלגה או קבוצה סוציולוגית. 

לעיתים אותו אדם או גוף מנהלים מספר רשימות תפוצה שונות במקביל, למטרות שונות, כגון רשימת תפוצה הקשורה לעבודה, למשפחה וכדומה. 

## שימושים

חלק מרשימות התפוצה לצרכים מסחריים משתדלות להחזיק מספר מוגבל של נמענים בעלי מאפיינים ייחודיים כדי לאפשר לשלוח הודעות ממוקדות לפלח אוכלוסייה ספציפי מבלי לבזבז משאבים על נמענים לא רלוונטיים. אולם כאשר רשימת תפוצה משמשת למשלוח חינם של הודעות, כמו במקרה של דואר אלקטרוני, רשימת התפוצה יכולה להכיל כמה שיותר נמענים ללא קשר למאפיינים של הנמענים. 

רשימת תפוצה באיכות טובה יכולה להמכר בסכומים גבוהים לצורכי פרסום ושיווק.

## ניהול הרשימה

ניהול רשומות תפוצה מתקיים בכל הצורות המקובלות למשלוח דואר: דואר מכתבים, פקס, דואר אלקטרוני וכדומה. בניהול רשימות אלה נהוגה הבחנה בין שני סוגי נמענים:
* מכותבים לפעולה: אלה שהמכתב נשלח אליהם על-מנת שיפעלו בהתאם לכתוב בו.
* מכותבים לידיעה: אלה שהמכתב נשלח אליהם על-מנת שידעו את הכתוב בו, בתוקף אחריותם הניהולית, אך בדרך כלל אינם נדרשים לפעולה בעטיו.

## רשימות תפוצה באינטרנט
במקרים רבים מטרתו של אתר אינטרנט תהיה לגייס רשימת נמענים אליהם ניתן לשלוח תפוצה מסחרית בדואר אלקטרוני. לרוב, ניתן למצוא טופסי הרשמה כאלה בתפריטים צדדיים באתרים ואף כאלמנט אליו מכוונים בדפי נחיתה.
היות שהמדיה האינטרנטית מאפשרת משלוח וניהול תפוצה בצורה נוחה וקלה, הודות לממשקי משתמש מתקדמים, מדובר באפשרות זמינה וזולה בהרבה ממקבילותיה הפיזיות.
הנרשמים לרשימת תפוצה אינטרנטית יצפו לרוב לתמורה כלשהי עבור רישומם - דוגמת הנחות והטבות, מידע עדכני ועדכונים חמים, תוכן ייחודי ועוד.
מבחינה טכנית, גוף התפוצה ייבנה לפי רוב לפי עקרונות בסיסיים ביותר (קרי, תקן HTML4) וללא שימוש באלמנטים מתקדמים, היות ששיקולי אבטחת מידע מונעים מתוכנות דואר אלקטרוני להציג תכנים עשירים.

## דואר זבל

האפשרות ליצור רשימת תפוצה מופיעה במרבית תוכנות הדואר האלקטרוני, כגון אאוטלוק, אאוטלוק אקספרס, הוטמייל, ג'ימייל ועוד. יתרונה של רשימת התפוצה מצוי באפשרות לשלוח מסר דואר אלקטרוני מסוים למספר גדול של נמענים, ובכך לחסוך זמן ועבודה.

אחת הבעיות הקשורות לרשימת תפוצה היא השימוש שעושות בה חברות מסחריות המפיצות באינטרנט דואר זבל המאט את עבודות המחשב וממלא את תיבת הדואר האלקטרוני של המשתמשים. לעיתים חברות תוספנה לדוא"ל שלהן את אפשרות ההסרה מרשימת התפוצה. 

הרשת החברתית המקוונת זורפיה, ידועה לשימצה בשליחת "מסרים אישיים" חוזרים ונשנים לאנשים שאינם רשומים באתר, על ידי שימוש לא הוגן ברשימות תפוצה, הנאספות על ידי לחיצה על קישורים בהודעות, המזמינות את הנמען לקרוא הודעה שנשלחה לו כביכול על ידי אדם המופיע ברשימת התפוצה שלו.

## ראו גם

* דואר זבל אלקטרוני
* אנטי-ספאם
* דיוור אלקטרוני
* דף נחיתה
* דיוור אוטומטי

## קישורים חיצוניים

* דיוור ישיר: רגיל ואלקטרוני, מדריך באתר הפורום לחברה אזרחית
* איך לבנות רשימת תפוצה, מדריך  באתר ישעיהו ריבּ

קטגוריה:דואר אלקטרוני
קטגוריה:דואר
תפוצה
פרגמנט (ספרות)

**פרגמנט** (מלטינית: שבר, רסיס) הוא סוגה ספרותית וסגנון כתיבה, המצטיין ביחידות אוטונומיות קצרות מאוד, לעיתים לא יותר מכמה משפטים. סגנון זה היה נפוץ בכל התקופות ובתרבויות רבות, אך כיום הוא מזוהה ביותר עם הכתיבה בתקופה הרומנטית, שראתה באי-השלמות ערך אסתטי בפני עצמו. 

## היסטוריה
ביפן כתבה במאה העשירית המשוררת סאי שונגון, בת לווייתה של הקיסרית סדקו, את ה**מקוּרָה-נוֹ-סוֹשִי** (מילולית: "ספר הכרית"), רשימות ותיאורים קצרים של הדברים שהיא אוהבת ושונאת, דברים שבעיניה מגוחכים או עצובים. בכך היא התחילה ז'אנר ספרותי חדש ביפן, ה**ז'וּאִיהִיטְסוּ** ("ככל שיעלה המכחול").

בני התקופה הרומנטית באירופה ייחסו חשיבות רבה למושג ה**הריסות** (Ruinen), שרידים מעטים וקפואים לגדוּלה שפסה מן העולם (בערים רבות באירופה היה מקובל לבנות "חורבות" מלאכותיות בגנים ציבוריים), וראו בפרגמנטים שנותרו מספרות העולם העתיק מופת לתמציתיות לירית, שאותה שאפו לחקות. 

בצרפת מייצגים את הז'אנר סופרים כמו פליקס פנאון, שכתב "רומנים בשלוש שורות", וז'ורז' פרק. בין הכותבים בגרמנית ניתן למנות את פטר אלטנברג וה"סקיצות בפרוזה" שלו, אליאס קנטי ("עד שמיעה") ואחרים. השיר "קובלא חאן" של קולרידג' הוא דוגמה מפורסמת לפרגמנט שירי. בספרות העברית ניתן להבחין בכתיבה בסגנון זה אצל גרשון שופמן, ובין הסופרים המאוחרים יותר, בפרוזה של חנוך לוין.

כתיבה בפרגמנטים הייתה נפוצה גם בפילוסופיה של המאה ה-19, שקיבלה את השראתה מן הפילוסופים הפרה סוקרטים, אשר כתביהם השתמרו כפרגמנטים. בין הפילוסופים המודרניים שכתבו בפרגמנטים ניתן למנות את נובאליס. סרן קירקגור כתב ספר בשם "פרגמנטים פילוסופיים" (Philosophiske Smuler) בשם העט "יוהנס קלימאקוס". ג'רמי בנת'ם כתב כמה חיבורים קצרים שקרא להם "פרגמנטים". 

### במוזיקה

מושג הפרגמנט בשיח האמנותי הגרמני במאה ה-19 עשה את דרכו גם למוזיקה הגרמנית; הדוגמה הידועה ביותר לשימוש בפרגמנטים מוזיקליים היא רוברט שומאן, שרבות מיצירותיו לפסנתר כוללות פרגמנטים - קטעים קצרצרים ולא גמורים, או פרקים שנשמעים כאילו נקטעו לפני סופם. 

## ראו גם
*אפוריזם

## קישורים חיצוניים
* 

קטגוריה:סוגות ספרותיות
דראהומניבקה

**דְרַאהוֹמַנִיבְקַה** (אוקראינית: **Драгоманівка**, "דראהומונובית") הייתה הצעת רפורמה לאורתוגרפיה ולאלפבית האוקראיני, שקודמה בידי מיכאילו דראהומנוב ונקראה על שמו. עיקר ההצעה היה הפיכת הכתיבה האוקראינית לפונמית, כל שכך אות תייצג פונמה אחת בלבד. בדראהומניבקה נעשה שימוש מועט, בין השאר בידי דראהומנוב עצמו, אך עקב התנגדות תרבותית ורדיפה פוליטית לא תפסה ההצעה תאוצה, והשימוש בה גווע במהרה.

## היסטוריה

שיטת כתיבה זו נוצרה בקייב בשנת 1870 על ידי קבוצה של פעילים תרבותיים לשם כתיבת מילון אוקראיני. הקבוצה הונהגה בידי פאבלו ז'יטצקי וכללה את דראהומנוב. בשנת 1876 אסר אוקאז (צו) אֵמְס (Эмский указ) פרסומים והופעות בשפה האוקראינית ברחבי האימפריה הרוסית. בעקבות זאת עברה הפעילות התרבותית בשפה האוקראינית אל מחוץ לגבולות האימפריה, והצעת הרפורמה לא הספיקה להתפרסם.

ז'יטצקי כינה את שיטת הכתיבה "הֵרְצֵהוֹבִינְקַה" ("הרצגובינית"), בעקבות השפעת האורתוגרפיה הסרבית החדשה של ווק סטפנוביץ' קראג'יץ' (הרפורמה של קראג'יץ התבססה על הניב הסרבי שדובר בהרצגובינה), אך דראהומנוב היה הראשון שפרסם תכנים בשיטה זו בשנת 1878 בז'נבה, וכך נודעה השיטה בציבור כ"דראהומניבקה". נעשה בדראהומניבקה שימוש בגליציה בפרסומיהם של עמיתיו של דראהומנוב, איבאן פרנקו ומיכאילו פבליק, אך בעקבות ההתנגדות של פלגים תרבותיים מסוימים ושל השלטונות הפולניים, השימוש בה גווע והיא נשכחה בפועל.

## האלפבית

הדראהומניבקה התבססה על העיקרון הפונמי, לפיו כל גרפמה מקבילה לפונמה אחת בדיוק, ולהפך - כל פונמה מיוצגת על ידי גרפמה אחת בלבד. כך, אותיות המייצגות שתי פונמות בוטלו ובמקומן נעשה שימוש בשתי אותיות נפרדות.

[ממוזער|300px|שמאל|שטר של 20 [הריבניה עם תמונתו של איבאן פרנקו ודוגמה משירתו הכתובה בכתב יד של הדראהומניבקה]]
*האות Й הוחלפה באות Ј על יסוד הכתב הלטיני
*האותיות המרככות בוטלו ובמקומן נעשה שימוש בצמדי אותיות. עיצורים מחונככים יוצג תמיד באמצעות "סימן הרכות" Ь.
**כאשר ייצגו שילוב של עיצור ותנועה הוחלפו כך:
***Є הוחלפה ב־је
***Ї הוחלפה ב־јі
***Ю הוחלפה ב־ју
***Я הוחלפה ב־ја
**כאשר ייצגו חינכוך ותנועה הוחלפו ב:
***Є הוחלפה ב־ье
***Ї הוחלפה ב־ьі
***Ю הוחלפה ב־ьу
***Я הוחלפה ב־ьа
*הדיגרף Щ הוחלף בצירוף шч
*הסיומת ться לפעלים הוחלפה ב־тцьа.

### דוגמות
ממוזער|350px|שמאל|החלק הכתוב בהגדלה
להלן מספר דוגמות לכתיבה בדראהומניבקה, לצד הצורות המקוריות:
* щука הוחלפה ב־шчука (זאב ים)
* яблоко הוחלפה ב־јаблоко (תפוח)
* святий הוחלפה ב־свьатиј (קדוש)
* сподівається הוחלפה ב־сподіваjетцьа (מצפה ל-)

דוגמה לשימוש מודרני בדראהומניבקה ניתן למצוא בשטר של 20 הריבניה שהופק בשנת 2003 באוקראינה. בשטר מוצג קטע משירו של איבאן פרנקו, Веселка (קשת בענן), כתוב בכתב ידו ובדראהומניבקה:

Земле, моjа всеплодьучаjа мати!
Сили, шчо в твоjij движель глубинi,
Крапльу, шчоб в боjу смiлijше стоjати,
даj i мiнi!


קטגוריה:אוקראינית
קטגוריה:אלפבית קירילי
קטגוריה:אוקראינה: היסטוריה
מלוס

[שמאל|ממוזער|[תמונת לווין של האי מילוס והאיים הסמוכים לו: קימולוס בצפון, פוליאיגוס במזרח ואנטימילוס במערב]]
**מִילוֹס** (, ביוונית עתיקה נהגה **מֶלוֹס**, פירוש המלה הוא "תפוח") הוא אי געשי יווני בדרום הים האגאי, המהווה חלק מארכיפלג האיים הקיקלאדיים. האי חב את עיקר פרסומו לפסל האלה אפרודיטה, המכונה פסל ונוס ממילו, שנתגלה באדמתו ב-1820 ונמצא מאז בלובר. משערים כי ייתכן שמדובר ב"ונוס המנצחת" (Venus Victrix) המחזיקה את תפוח הזהב שנתן לה פאריס.

סמוך לו מצויים שלושה איים: אנטימילוס, פוליאיגוס וקימולוס, המכונה גם ארגנטיירה. שטחו של מלוס 151 קמ"ר, ובשנת 2001 מנתה אוכלוסייתו 4,771 נפש.

האי מלוס עשיר במחצבים ובהם גבס, גופרית וקאולין.

ב-416 לפנה"ס נפל האי בידי אלקיביאדס במרוצת המלחמה הפלופונסית.
בתקופת ראשית הנצרות היו באי מתיישבים יהודים רבים.

## קישורים חיצוניים

* 
* 

קטגוריה:פיניקים: מושבות
קטגוריה:האיים הקיקלאדיים
אגפסתה (הר)

**אגֶפּסתה** (בגאורגית: **აგეფსთა**, באבחזית: **Аҕьаҧсҭа**) הוא הר ברכס גגרה שברפובליקה הבדלנית בצפון-מערב גאורגיה, אבחזיה. ההר מתרומם לגובה של 3,357 מטר מעל פני הים. שיפוע המדרון בגובה 1,700–1,800 מ' מכוסה ביער עצי אשוח ואשור. על החלק הקרוב לפסגה ישנו קרחון-עד קטן.

## קישורים חיצוניים

* תמונת ההר

קטגוריה:גאורגיה: הרים
קטגוריה:אבחזיה: הרים
קטגוריה:אסיה: הרים
קטגוריה:קווקז: הרים
קו אפיפיזיאלי

**קו אפיפיזיאלי** (באנגלית: **Epiphyseal Line**) מצוי בעצמות ארוכות (בזרועות וברגליים) והוא למעשה קו המהווה גבול בין ה**אפיפיזיה** שהיא למעשה קצה העצם המכוסה בסחוס הילאני לבין ה**דיאפיזה**, שהיא גוף העצם. עם תום תקופת הגדילה והתארכות העצם, הלוח האפיפיזיאלי (סחוס הגדילה) מתקשה, והופך מסחוס לעצם.
הקו האפיפיזיאלי הוא השארית של הלוח האפיפיזיאלי, שניתן לזהות בעצם לאחר תום תקופת ההתארכות.

הקו האפיפיזיאלי מהווה אינדיקציה לסיום תהליך הגדילה של העצם, והוא יכול לשמש ככלי אבחנתי ברפואה לבחינת גיל עצמות והשפעת הפרעות גדילה. במהלך הילדות והנעורים, הלוח האפיפיזיאלי מתמלא בתאים מתחלקים אשר מאפשרים את התארכות העצם. לאחר הבגרות המינית, הלוח מתמזג בהדרגה עם הדיאפיזה והאפיפיזיה, וכתוצאה מכך נוצר הקו האפיפיזיאלי שאינו מאפשר עוד התארכות נוספת של העצם.

קטגוריה:מערכת השלד
דלתות מסתובבות

**דלתות מסתובבות** (באנגלית: **Sliding Doors**) הוא סרט דרמה רומנטית בריטי משנת 1998 שביים פיטר הויט. בסרט מככבים גווינת' פלטרו, ג'ון האנה וג'ון לינץ'. הסרט מציג שתי עלילות שונות ומקבילות בחייה של הדמות הראשית - הלן (פאלטרו). נוצר בהשראת הסרט "סיכוי עיוור" של קשישטוף קישלובסקי, שבו מתפצל גורלה של הדמות הראשית לכמה עלילות מקבילות בגלל איחור או הגעה בזמן לרכבת.

## עלילה
הסרט עוקב אחר חייה של הלן, שפוטרה ממשרתה במשרד ליחסי ציבור. היא ממהרת לתפוס את הרכבת התחתית בלונדון- בעולם אחד היא מספיקה ובעולם השני לא. מכאן מתפצלת העלילה לשני עולמות מקבילים שנמשכים במקביל:
***בעולם הראשון**, הלן מגיעה הביתה מוקדם מן הצפוי ותופסת את החבר שלה (לינץ') בוגד בה עם האקסית שלו. הלן עוזבת אותו ועוברת לגור אצל חברתה. בהמשך הלן מתאהבת בבחור שפגשה על הרכבת (האנה) והם מתארסים. בנוסף, היא מחליטה על שינוי תדמית ואף פותחת משרד יחסי ציבור.
***בעולם השני**, הלן מגיעה הביתה באיחור ולא מספיקה לתפוס את החבר שלה עם המאהבת שלו. לאורך העלילה היא עובדת בעבודות שונות וממשיכה לסבול ממערכת היחסים עם בן זוגה, שממשיך לבגוד בה ולחיות על חשבונה.

לקראת הסיום בשתי העלילות, הלן מגלה שהיא בהריון (בעלילה הראשונה מחברה החדש, ובשנייה מחברה הבוגדני), אך בהמשך נפצעת ומאבדת את התינוק. בעלילה הראשונה היא מתה, ובעלילה השנייה ניצלת בנס ונפרדת מחברה הבוגד. בסופו של דבר שתי העלילות מתחברות כאשר בעלילה השנייה הלן נתקלת באהובה מהעלילה הראשונה, וכך מסתיים הסרט.

## פסקול
מתוך הפסקול זכה להצלחה השיר "Turn Back Time" של להקת הדאנס-פופ הסקנדינבית "אקווה". הוא הגיע ישירות למקום הראשון במצעד הפזמונים הבריטי, ולמקום ה-18 במצעד "בילבורד טופ 40" בארצות הברית. הקליפ שליווה את יציאת הסינגל כלל קטעים מתוך הסרט, שרבים מהם צולמו ברציף 5 הנטוש בתחנת הטיוב של השכונה הלונדונית הולבורן.

הזמרת הבריטית דיידו תרמה לפסקול של הסרט את השיר "Thank You", אך השיר הפך ללהיט רק כעבור 3 שנים, לאחר שהראפר אמינם בחר להשתמש בבית הראשון של השיר בשירו "Stan", לאחר שראה פרסומת לסרט, שבה הושמע השיר.

## ראו גם
* ראן לולה ראן
* יוון סיפור אהבה
* מה אם...

## קישורים חיצוניים
* 

קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי היסטוריה חלופית
קטגוריה:סרטים בריטיים משנת 1998
קטגוריה:עלילות מתפצלות בתרבות ובאמנות
קטגוריה:סרטי קומדיה רומנטית אמריקאיים
A Matter of Life and Death

**A matter of life and death** (**עניין של חיים ומוות**) הוא האלבום ה-14 של להקת ההבי מטאל הבריטית, איירון מיידן. האלבום יצא לאור ב-2006.

## השירים באלבום
# "Different World" מוזיקה: אדריאן סמית', סטיב האריס; מילים: האריס – 4:17
# "These Colours Don't Run" מוזיקה: סמית', האריס; מילים: ברוס דיקינסון – 6:52
# "Brighter Than a Thousand Suns" מוזיקה: סמית', האריס; מילים: דיקינסון, האריס – 8:44
# "The Pilgrim" מוזיקה: יאניק גרס, האריס; מילים: האריס – 5:07
# "The Longest Day" מוזיקה: סמית', האריס; מילים: דיקינסון – 7:48
# "Out of the Shadows" מוזיקה: דיקינסון, האריס; מילים: דיקינסון – 5:36
# "The Reincarnation of Benjamin Breeg" מוזיקה: דייב מארי, האריס; מילים: האריס – 7:21
# "For the Greater Good of God" מוזיקה ומילים: האריס – 9:24
# "Lord of Light" מוזיקה: סמית', האריס; מילים: דיקינסון – 7:23
# "The legacy" מוזיקה: גרס, האריס; מילים: האריס – 9:20

## השתתפו באלבום
*ברוס דיקינסון - סולן
*סטיב האריס - גיטרה בס
*אדריאן סמית' - גיטרה חשמלית
*דייב מארי - גיטרה חשמלית
*יאניק גרס - גיטרה חשמלית
*ניקו מק'בריין - תופים

## קישורים חיצוניים

* סקירת האלבום A matter of life and death באתר מטאליסט

קטגוריה:אלבומי איירון מיידן
קטגוריה:אלבומים באנגלית
קטגוריה:אלבומי חברת EMI רקורדס
המזרח הרחוק הרוסי

**המזרח הרחוק הרוסי** (ברוסית: **Дальний Восток**) הוא אזור מחוז פדרלי במזרחה של רוסיה. בחלק משפות אירופיות נהוג להתייחס לאזור זה כחלק מסיביר, אך ברפובליקות ברית המועצות לשעבר השם הזה נפוץ יותר. אוכלוסיית המחוז היא כ-8,188,594 תושבים (2018) ושטחו 6.952 מיליון קמ"ר. בנובמבר 2018 שטח המחוז הוגדל על חשבון המחוז הפדרלי הסיבירי.

נציג הנשיא במחוז הוא ויקטור אישאייב, ומאז דצמבר 2018 מעונו הרשמי נמצא בוולדיווסטוק. עד דצמבר 2018 שימשה העיר חברובסק כעיר הבירה של המחוז.

## מבנה
שמאל|200 px

## נציגי הנשיא
* קונסטנטין פוליקובסקי (2000–2005)
* קמיל איסחקוב (2005–2007)
* אולג סאפונוב (2007–2009)
* ויקטור אישאייב (2009 - 2013)
* יורי טרוטנב (מ-2013)

## קישורים חיצוניים

* 

## הערות שוליים

קטגוריה:רוסיה: מחוזות פדרליים
מחזה סאטירים

[ממוזער|שמאל|200px|שחקן במחזה סאטירים, מוזיאון [הלובר.]]
**מחזה סאטירים** הוא מחזה (קומי בדרך כלל) שהוצג ביוון העתיקה. מחזות אלה לא כללו בהכרח דמויות של סאטירים או דמויות מהמיתולוגיה היוונית, אולם לרוב היה זה מחזה בוטה, המציג תמות של שתיית יין וכן סצנות בעלות רמיזות מיניות בוטות. בדיוניסיה האתונאית נהגו כותבי המחזות להגיש לתחרות ארבעה מחזות: שלוש טרגדיות ומחזה סאטירים אחד.

מחזה הסאטירים לא נחשב כקומדיה, אלא היה סגנון נפרד – אחד משלושת הסגנונות של המחזה התיאטרלי שהוצג בתיאטרון היווני, יחד עם הקומדיה והטרגדיה.

## היסטוריה
מקורו של מחזה הסאיטרים במחזה של פראטינאס מפליוס (שנת 500 לפנה"ס לערך). עם הגיעו לאתונה שינה המחזאי דיתיראמבוס שהושר לרוב על ידי מקהלה של אנשים שלבשו לרוב לבוש של סאטירים, והפך את שירתם לצורה של מחזה. ההצלחה של מחזה היתולי זה הייתה רבה, ובעקבות הפופולריות שלו, החלה הדרישה של הקהל שמחזה הסאטירים ישתתף אף הוא בתחרויות הדיוניסיה יחד עם הטרגדיות – בעיקר משום שנתן לקהל סיום שמח יותר לחגיגות, לאחר צפייה בשלוש טרגדיות.

הנושאים שהוצגו במחזות נלקחו מהמיתולוגיה היוונית. העלילה לרוב התרחשה ביערות, במטרה לקשר את העלילה לאל היין דיוניסוס ולטקסים שנערכו לו במסגרת המיסתריות הדיוניסיות.

מספר חברי המקהלה בהצגה נע בין 12 ל-15, בדומה לחברי המקהלה בטרגדיות.

מחזה הסאטירים היחיד ששרד עד ימינו הוא **[[הקיקלופ|הקיקלופים]]** של אאוריפידס. כמו כן שרדו מספר מקטעים ממחזהו של סופוקלס "הסאטירים העוקבים".

## קישורים חיצוניים
* 

קטגוריה:תיאטרון ביוון העתיקה
העץ אוכל העפיפונים

שמאל|200px|ממוזער|מתקן שעשועים שנושאו העץ אוכל העפיפונים
**העץ אוכל העפיפונים** (באנגלית: **The Kite-Eating Tree**) הוא עץ דמיוני המופיע בסדרת הקומיקס פינאטס (Peanuts) מאת צ'ארלס מ. שולץ. העץ אוכל העפיפונים הוא עץ נשיר מסוג לא ידוע. על פי צ'ארלי בראון, לא ניתן להבדיל בין עץ אוכל עפיפונים לעץ רגיל, אלא אם כן, נתפס עפיפון בין ענפיו של העץ, שאותו הוא מעכל באיטיות. כמו כן הוא מתאר שעצים זוללי עפיפונים, אוכלים עפיפונים של ילדים וצוחקים מאחורי גבם.  

רבים מעפיפוניו של צ'ארלי בראון נתפסו בין ענפיו של העץ. במקרה אחד זרקה לוסי ואן פלט את הפסנתר של שרודר לתוך העץ והוא עיכל גם אותו. במקרה אחר אכל העץ את אחד מעפיפוניו של צ'ארלי בראון ואז לוסי צעקה עליו כל כך חזק עד שהוא פלט לא רק את העפיפון של צ'ארלי אלא גם עפיפונים רבים אחרים.

פעם אחת איים צ'ארלי בראון על העץ אוכל העפיפונים, כי אם ינגוס בעפיפונו, אז הוא ינשך אותו בחזרה. מן הסתם העץ אכן נגס בעפיפון וצ'ארלי בראון, שלעולם עומד בהבטחותיו נשך את העץ בחזרה. נשיכה זו סיבכה את צ'ארלי בראון עם הרשות להגנת החי והצומח ואילצה אותו לברוח מפני רדיפתה. מאוחר יותר לני ואן פלט שכנע את צ'ארלי בראון כי הוא יכול לחזור לשגרת חייו, מכיוון שהעץ נפל בסערה והוא אינו מבוקש יותר מצד הרשויות. בפרקים מאוחרים יותר העץ אוכל העפיפונים חזר להופיע (בסוף הפרק ההוא, לני ולוסי נוטעים שתיל, שעפיפונו של צ'ארלי בראון נתפס בין ענפיו).

העץ אוכל העפיפונים יכול להבדיל בין טעמים שונים של עפיפונים. בפרק משנת 1982 תוהה צ'ארלי בראון, איזה טעם עפיפון הוא יגיש לעץ השנה. בסוף הוא מתפשר על עפיפון בטעם לימון, מכיוון שבשנה הקודמת העץ אכל עפיפון בטעם תות.

בפרק משנת 1995 לני תוהה על קיומו של העץ בניסיונו למצוא הסבר הגיוני להימצאותו של עץ אוכל עפיפונים בעולם המוכר לו. מאוחר יותר באותה השנה לוסי מאיימת לזרוק לתוך העץ את שמיכתו של לני, מעשה שהיא לבסוף אכן עושה.

קטגוריה:פינאטס
קטגוריה:דמויות מתוך קומיקס
קטגוריה:עצים בדיוניים
קטגוריה:עפיפונים
אורן ירוק

**אורן ירוק** הוא מכ"ם AESA (ראשי תיבות באנגלית: Active Electronically Scanned Array , בעברית: מערך תר אלקטרונית פעיל) מדגם EL/M-2080, המשמש כמכ"ם בקרת האש של מערכת ההגנה נגד טילים "חץ". המכ"ם פותח ויוצר בישראל על ידי התעשייה האווירית, במפעל "אלתא מערכות". המכ"ם משדר ב-L band (תחום L) של תדרי הרדיו.

המכ"ם פועל בטכנולוגיית מערך מופע המאפשרת לאתר מטרות בדיוק רב, בטווחים של מאות קילומטרים ובמהירות רבה כדי להנחות את טילי החץ לעבר מטרתם. עקרון הסריקה מבוסס על יצירת אלומות אנרגטיות, הסורקות את המרחב בו-זמנית ובמהירות. לוח המכ"ם מורכב מאלפי מקרנים קטנים, המייצרים תמונה אווירית ויכולים להעסיק בו-זמנית מטרות רבות.

באלתא נבנה מטווח מכ"ם מיוחד כדי לבחון את פעולתו של אורן ירוק. המטווח, שגודלו כשל אולם גדול, חוסך את הצורך בניסויים בשטח בעזרת משולשי ספוג מיוחדים המפוזרים על קירות האולם, מחזירים את קרינת המכ"ם, ומדמים את פעולת המכ"ם בשטח פתוח.

לפי דיווחים באמצעי התקשורת, המכ"ם הוא בעל טווח גילוי מקסימלי של 500 קילומטרים.

הודות לתכונותיהם הייחודיות של מכ"מי AESA, בהן העובדה שההגבר שלהם גבוה ביותר ועשוי לאפשר יצירת אונות ראשיות בעלות הספק אפקטיבי מוקרן (ERP) חסר תקדים לקורנים בגודל נתון, הועלתה האפשרות להשתמש ב-EL/M-2080 כנשק אנרגיה. עקב עוצמת הקרינה ממערכת מכ"ם זו התעוררה בשנת 2000 התנגדות בקרב תושבי עין שמר לתוכניות צה"ל להציב את המכ"ם בשדה התעופה עין שמר הסמוך ליישוב, אך למרות התנגדותם הסוללה הוצבה שם.

דגם נוסף ומשוכלל יותר בסדרת אורן הוא אורן אדיר, שהחל לפעול ב-2012.

## משתמשים
* : בסוללות חץ 2
* : על פי מכון המחקר העולמי לחקר השלום בסטוקהולם, ב-2011 נרקמה עסקה בין ישראל לאזרבייג'ן למכירת מכ"ם "אורן ירוק" אחד לאזרבייג'ן.
* : בספטמבר 2009 קוריאה הדרומית רכשה שני מכ"מים מסוג "אורן ירוק", שהפכו למבצעיים בשנת 2012 במערכת ההגנה האווירית של קוריאה הדרומית המבוססת על טיל הפטריוט. בשנת 2018 נרכשו עוד שני מכ"מים מדגם "אורן ירוק בלוק C".
* : בשנת 2000 נמכרה מערכת מכ"ם אורן ירוק להודו, והיא מפעילה באופן מבצעי 2 מכ"מי "אורן ירוק" החל מ-2002, ורכשה והתחילה להפעיל עוד אחד באוגוסט 2005.

## קישורים חיצוניים
* משפחת מכ"מי אורן ירוק, באתר התעשייה האווירית לישראל
* נתונים על המכ"ם מאתר התעשייה האווירית 

## הערות שוליים

קטגוריה:ישראל: מערכות הגנה נגד טילים
קטגוריה:חיל האוויר הישראלי: אמצעי לחימה
קטגוריה:מכ"ם: מערכות קרקעיות
קטגוריה:מוצרי אלתא
קטגוריה:מערך ההגנה האווירית: אמצעי לחימה
מקהלה (תיאטרון יווני)

[ממוזער|"קרטר פרונומוס" מתחילת [המאה ה-5 לפנה"ס המציג חברת תיאטרון מלאה - עם שחקנים, מקהלת סאטירים, מוזיקאים ומשורר - יחד עם דיוניסוס ואריאדנה מוצג ב]]
ממוזער|"קרטר פרונומוס" מושטח לצורך הדגמה
ה**מקהלה** היוותה חלק בלתי נפרד מהתיאטרון ביוון העתיקה וכלי מרכזי בהתפתחותו של התיאטרון.

## היסטוריה
בטרגדיות הראשונות שהוצגו ביוון העתיקה, כל התפקידים גולמו על ידי שחקן אחד. כיוון שהשחקן נדרש לצאת את הבמה מדי פעם על מנת להחליף תלבושות לצורך גילום תפקידים שונים, תפקיד המקהלה, שנותרה על הבמה, היה מרכזי ביותר, והיא תיארה את ההתרחשויות שאירעו מחוץ לבמה – בדרך כלל התרחשויות אלימות יותר, שלא הוצגו על הבמה לפני הקהל.

במאה החמישית לפנה"ס מספר חברי המקהלה היה כ-50 חברים – כולם גברים. המקהלה, בניגוד למקהלות של ימינו, לא שרה אלא דיקלמה את תפקידה. עם התפתחות התיאטרון והתווספות שחקנים נוספים, תפקיד המקהלה פחת באורכו, אולם לעיתים עלתה חשיבותו, כך למשל במחזה "**[[הבכחים]]**" של אאוריפידס המקהלה מגלמת את תפקיד הנשים העובדות את האל – שהוא למעשה תפקיד של אחת הדמויות בהצגה, המניעה את העלילה, ולא רק מתארת התרחשויות מחוץ לבמה.

אייסכילוס הפחית את מספר חברי המקהלה ל-12 חברים בלבד, ובמחזותיו שימשו חברי המקהלה בתפקידים עיקריים במחזה – כך למשל המקהלה היא הגיבור בהצגה "**[[המבקשות מחסה]]**", והאנטי גיבור בהצגה "**[[בנות החסד]]**".

סופוקלס הגדיל את מספר חברי המקהלה ל-15 חברים, וחילק אותה לשתי תת-מקהלות של שישה חברים בכל מקהלה (ה**המיכוריא**), וכן אחד מחבריה היה ראש המקהלה (ה**קוריפאיוס**). סופוקלס אף הגדיל את מספר השחקנים משני שחקנים לשלושה, ונוסף עליהם שימש ראש המקהלה כדמות לכל דבר (למעשה, שחקן רביעי), והציג את עמדת דעת הקהל או הציבור בעלילה להתרחשויות על הבמה.

## שימושים מודרניים
שימושים מודרניים במקהלה כפי שהופיעה בסיגנונה היווני (כדמות המביעה את עמדת הציבור על ההתרחשויות המוצגות לצופים):
* המחזמר "חנות קטנה ומטריפה" והסרט המוזיקלי באותו השם.
* "צרות בטהיטי" – אופרה מאת ליאונרד ברנשטיין
* "אפרודיטה הגדולה" – סרטו של וודי אלן משנת 1995

## לקריאה נוספת

* Peter Wilson. **The Athenian Institution of the Khoregia: The Chorus, the City and the Stage**. Cambridge University Press, 2000.
* J.R. Green. **Theatre in Ancient Greek Society**. London: Routledge, 1994.

## קישורים חיצוניים

* 

קטגוריה:תיאטרון ביוון העתיקה
ארשק הראשון, מלך איבריה

**ארשָׁק הראשון** מלך איבריה או **ארטאשס הראשון** מאיבריה (בגאורגית: **არშაკ I**; נפטר ב-78 לפנה"ס) משושלת אָרטַשֵׁסִיָאנִי  היה מלך ממלכת איבריה (ממלכה במזרח גאורגיה) במשך 12 שנים משנת 93 לפנה"ס ועד מותו בשנת 78 לפנה"ס. הידיעות הבלעדיות על מלכותו מופיעות ברשומות הגאורגיות מימי הביניים.

ארשק היה בנו של ארמניה, כנראה של ארטָאווַאזד הראשון  (מלך ארמניה בין השנים 160 - 115 לפנה"ס לערך). על פי הרשומות של לאונטי מרובלי, הוא הושבע למלוכה לאחר מרד האצילים נגד המלך האיברי פרנג'ום  שושלת פָּרנַווַאז  המורדים נימקו את בחירתם בכך שהדגישו שהוא היה נשוי לנסיכה משושלת פרנוואז, שהייתה כנראה אחותו של פרנג'ום. תיאור שלטונו ברשומות הגאורגיות, קצר ומציין רק כי שלטונו היה ללא כל בעיות גדולות וכי הוא ביצר עוד יותר את העיר צונדה  בג'אוואחתי.

תחת שלטונו הפכה ממלכת איבריה למדינת יעד להתפשטות ארמניה, והוא הפסיד מספר מחוזות במערב איבריה לקולכיס. לאחר שנהרג, עלה בנו ארטָג , על כס המלכות.

## קישורים חיצוניים
* 

## הערות שוליים

קטגוריה:מלכי גאורגיה
קטגוריה:כארתלי
קטגוריה:אישים שחיו במאה ה-1 לפנה"ס
ולדיקווקז

שמאל|ממוזער|290px|מסגד מוחטרוב בולדיקווקז
**ולדיקווקז** (ברוסית: **Владикавка́з**, באוסטית: **Дзæуджыхъæу**; בין השנים 1931–1944 ו-1954–1990 נקראה **אורדז'וניקידזה**) היא עיר ברוסיה בצפון הרי קווקז, בירתה של רפובליקת צפון אוסטיה. העיר שוכנת על שתי גדותיו של הנהר טרק במישור האוסטי, 30 ק"מ מרכס דרייל בהרי הקווקז, ממנו פורץ נהר הטרק בזרימה עזה. אוכלוסיית העיר מונה כ-300,000 תושבים (2024) ובהם אוסטים, רוסים, ארמנים וגאורגים. העיר משמשת כמרכז התעשייה והחינוך של האזור.

## היסטוריה
לפני הקמת העיר שכן במקום הכפר האינגושי זאור (מערבית זוהור: ניצחון) העיר נוסדה בשנת 1784 על ידי הרוסים לאחר חתימה על הסכם גאורגייבסק בדבר צירוף גאורגיה המזרחית לרוסיה, במטרה לחזק את שליטתם באזור. שמה האוסטי של העיר הוא ככל הנראה שיבוש שמו הקדום של הכפר זאור. ב-1799 נבנה הכביש הראשי היוצא מהעיר ומוליך מרוסיה לגאורגיה, וב-1875 נבנתה מסילת הברזל מרוסטוב על הדון לבאקו החולפת דרך העיר. ב-1860 קיבלה ולדיקווקז מעמד של עיר וב-1863 הוכרזה כבירת חייל טרק של הקוזקים. בפברואר 1919 נכבשה העיר על ידי צבא המתנדבים של הגנרל אנטון דניקין, אך במרץ 1920 חזרה לשלטון הקומוניסטי. בין השנים 1921–1924 שימשה כבירת הרפובליקה האוטונומית ההררית. בין 1924 ל-1936 הייתה העיר לבירת החבל האוטונומי של צפון אוסטיה, ומ-1936 בירת הרפובליקה האוטונומית של צפון אוסטיה. בנובמבר 1942 ניסו הכוחות הגרמניים לכבוש את העיר, אך מתקפתם נהדפה וולדיקווקז סימנה את הנקודה הדרום-מזרחית ביותר אליה הגיעו. בין 1931 ל-1944 ובין 1954 ל-1990 נקראה העיר **אורג'וניקידזה** על שם המהפכן הקומוניסטי סרגו אורג'וניקידזה. בין 1944 ל-1954 נקראה בשמה האוסטי **ג'אוג'יקאו**.

בשנת 1988 התרחשה בעיר חטיפת אוטובוס תלמידים.
## אוכלוסייה
חלוקת האוכלוסיה לפי קבוצות אתניות (לפי מרשם האוכלוסין ברוסיה שנערך בשנת 2010)

## תרבות
התיאטרון בעיר הוקם בשנת 1869 וזה היה התיאטרון הראשון באזור צפון הקווקז. בתיאטרון זה עבדו מיכאיל בולגקוב ויבגני וכטנגוב. בתקופת ברית המועצות בעיר הוקמו תיאטראות נוספים הפועלים גם כיום.

בעיר אין אולפן קולנוע, אך בשנת 1991 שחקני תיאטראות מקומיים השתתפו בסרט אדם בקימונו ירוק, שעלילתו מתרחשת בעיר.

האוניברסיטה העירונית פעילה למן שנת 1920.

## ערים תאומות
* 
* 
* 
* 

## ראו גם
*אלניה ולדיקווקז
*ספרטק-ולדיקווקז

## קישורים חיצוניים

* 
* אנציקלופדיית מוי גורוד (עירי) 
*  תמונות מוולדיקווקז 
* 

*
קטגוריה:רפובליקות של רוסיה: ערי בירה
קטגוריה:צפון אוסטיה - אלניה: ערים
קטגוריה:קווקז: יישובים
קטגוריה:ערי בירה של יחידות מנהליות
קטגוריה:יישובים שהוקמו ב-1784
קבוצות זרות

[שמאל|ממוזער|250px|[דיאגרמת ון של שתי **קבוצות זרות**: **A** ו-**B**]]

במתמטיקה, זוג קבוצות הן **זרות** אם אין להן איבר משותף. לדוגמה, \left\{1, 2, 3\right\} ו-\left\{4, 5 ,6 \right\}
הן קבוצות זרות.
## הסבר
על פי ההגדרה, זוג קבוצות A ו-B הן זרות אם החיתוך שלהן הוא הקבוצה הריקה, כלומר אם מתקיים:
:: A\cap B = \varnothing\,
הקבוצות באוסף לא ריק של קבוצות \{A_i|i\in I\}  הן **זרות בזוגות** אם כל זוג קבוצות (שונות) באוסף הוא זר, כלומר לכל זוג אינדקסים שונים, i ו-j, מתקיים:
::A_i \cap A_j = \varnothing\,

לדוגמה, הקבוצות באוסף הקבוצות \{\dots,\{3\},\{2\},\{1\}\} הן זרות בזוגות. לעיתים משתמשים פשוט במונח **זרות** במשמעות זאת. 

אם \{A_i\} הוא אוסף קבוצות זרות בזוגות אז החיתוך שלו הוא ריק, 
:\bigcap_{i\in I} A_i = \varnothing
לעומת זאת, הכיוון ההפוך אינו נכון: החיתוך של האוסף \{\{1,3\},\{3,2\},\{2,1\}\} הוא ריק, אך הקבוצות בו אינן זרות בזוגות, למעשה אין שום זוג קבוצות זרות באוסף.

## חלוקה

**חלוקה** של קבוצה היא פירוק של הקבוצה לאוסף של תת-קבוצות זרות שאיחודן הוא הקבוצה עצמה.

במילים אחרות, בהינתן קבוצה X, הקבוצות A_1, A_2, \cdots, A_n \subset X הן חלוקה של X, אם הן זרות בזוגות וכן: \bigcup_{i=1}^n A_i = X.

## ראו גם
*תורת הקבוצות - מונחים

## קישורים חיצוניים

* 

## ביאורים

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
כבש המושק

**כבש המושק** או **כבש-השור** (שם מדעי: *Ovibos moschatus*; באנגלית: "Musk-Ox", "שור המושק") הוא מין של פרסתן גדול יחיד בסוגו, מתת-משפחת היעלים שבמשפחת הפריים. כבש זה מצוי רק ברחבי האזור הארקטי.

## מאפיינים
כבש המושק דומה במראהו לשילוב בין צאן לבקר, אך למעשה מקורב יותר לכבשים והעזים וקרוב בעיקר לטאקין האסייתי. אורכו 135–200 סנטימטר בנקבות ו-200–250 סנטימטר בזכרים. גובהו בכתפיים מגיע ל-1.0–1.5 מטר ומשקלו יכול לעלות על 400 קילוגרם, כשהכבש הגדול ביותר הגיע למשקל 650 ק"ג. גופו של כבש המושק מסורבל, רגליו קצרות, עבות וחזקות צווארו קצר ועיניו ואזניו קטנות. לכבש המושק פרווה בעלת שערות צפופות וארוכות ביותר, ותחתיה צמר רך הנושר בקיץ. צבעו של כבש המושק חום-כהה עד שחור, על גבו כתם בהיר, אפו, בטנו, חזהו וחלק זנבו העליון שחורים, רגליו ותחתית זנבו לבנים. קרניו אפורות; חלקן העליון רחב ומחוספס, חלקן התחתון המתעקל כלפי חוץ חלק. אורכן מגיע ל-70 ס"מ אצל הזכרים. לזכר בלוטות מתחת לעיניים המפיצות ריח מושק חזק. הכבש מגרד לעיתים את הבלוטות על ידי רגליו הקדמיות או חפצים אחרים, דבר הגורם להפצת הריח.

## תפוצה
תפוצתו של כבש המושק משתרעת על-פני גרינלנד, צפון קנדה ואלסקה. בעידן הפליסטוקן היה כבש המושק נפוץ באסיה, אירופה וברחבי אמריקה הצפונית. בתקופות מאוחרות יותר, התמעט כבש המושק עקב ציד בלתי מבוקר, והיה על סף כיליון, אך בימינו מתאוששת אוכלוסייתו ואף הוקמו גרעיני רבייה ברוסיה ובסקנדינביה. האזורים העיקריים בהם חי הם הטונדרה, משטח ערבות גדול וקר בו קרקע מועטה ועשב נמוך אשר בחורף מכוסה בשלג.

## התנהגות
כבש המושק מותאם לחיים באזורים קרים וקשים. חרף ממדיו וצורת גופו הוא רץ וקופץ היטב על הסלעים באזורי מחייתו. הוא חי בעדרים בני 20–30 פרטים ולרוב אינו תוקפני, אך מתגונן היטב מפני טורפים. הטורף העיקרי של כבשי המושק הוא הזאב הארקטי כשפרטים צעירים או תשושים יכולים להיטרף גם בידי דובי קוטב או דובי גריזלי. על הצאצאים מגן העדר כולו על ידי שהבוגרים מקיפים את הצעירים במעגל צפוף. דבר זה מגן על הצעירים גם מהקור.

עונת הרבייה וההזדווגות חלה בסוף הקיץ בעת שהזכרים נאבקים בעזרת קרניהם העצומות ומתנגשים בעוצמה עם יריביהם עד שהחלש יותר בורח. ההריון של הכבשה נמשך כתשעה חודשים ובהמלטה נולד טלה אחד אשר בחודשים הראשונים מטופל בידי אמו וכל העדר ולאט מתחיל לאכול עשבים. לאחר שנתיים האם כבר לא מטפלת בטלה והוא הופך לעצמאי. בשנים שבהן החורפים קשים מאוד הכבשים לא ינסו להתרבות כלל. 

בשרו הטעים של כבש המושק, חלבו המשובח וצמרו המבוקש, הפכו אותו למטרה מבוקשת על ידי ציידים.

## ראו גם
*איילי מושק

## קישורים חיצוניים

* 
* כבש המושק באתר הרשימה האדומה של IUCN

## הערות שוליים


קובץ:Musk ox, Defiance Point Zoo.jpg
קובץ:Baby musk ox.JPG|טלה של כבש המושק
קובץ:Musk ox bull animal ovibos moschatus.jpg
קובץ:Muskox 03-25.06.98.jpg
קובץ:Tierpark Berlin Frühjahr 2013 203.JPG
קובץ:Muskox animals ovibos moschatus.jpg


קטגוריה:בעלי חיים שתוארו ב-1780
קטגוריה:טקסונים שתוארו בידי אברהרד אאוגוסט וילהלם פון צימרמן
קטגוריה:יעלים
קטגוריה:האזור הארקטי: יונקים
קטגוריה:יונקים יחידים בסוגם
קטגוריה:גרינלנד: יונקים
קטגוריה:קנדה: יונקים
קטגוריה:נורווגיה: יונקים
קטגוריה:מגה-פאונה של אמריקה הצפונית
קטגוריה:מגה-פאונה של צפון אסיה
היהודי הנודד (צמח)

**יהודי נודד** (שם מדעי: *Tradescantia*) הוא סוג צמח עשבוני רב-שנתי ממשפחת הקומליניים, הגדל היטב בתנאים של צל מוחלט או חלקי. הוא רגיש לקרה, ליובש ולמליחות, ונראה במיטבו בקיץ.

## על השם
השם הנפוץ "יהודי משוטט" מקורו במיתוס הנוצרי של היהודי הנודד, שנידון לשוטט בכדור הארץ כיוון שהתגרה בישוע בדרך לצליבתו. מדובר בשם שנוי במחלוקת שנעשה מאמץ להחליפו לטובת אלטרנטיבות כמו "בחור משוטט" או "מלח נודד"

השם "היהודי הנודד" (The Wandering Jew) הוא כינוי לשלושה מינים בלבד של Tradescantia (מתוך 71), וכינוי למין נוסף הדומה להם במראה, של הקומלינה. במובן זה, הכינוי הוא לקבוצה שאינה טקסונומית, אך רובה בתוך הסוג Tradescantia.

### שלושת המינים ב-Tradescantia הקרויים יהודי נודד
*יהודי נודד ארגמני (*Tradescantia pallida*) – בעל אופי צימוח משתרע-למחצה וגובהו כ-30–40 ס"מ. העלים גדולים וצבעם סגול-ארגמן. הצמח פורח באביב ובקיץ בצבע סגול-ארגמני ולעיתים בצבע ורוד. בצל כבד ביותר, הצמח מאבד את צבעו הארגמני. לצמח עלווה צבעונית והוא זקוק לצל חלקי. הצמח די נפוץ בישראל כצמח נוי ומשמש לכיסוי אדניות ושטחי אדמה קטנים (כגון: איי תנועה, גינות פרטיות וציבוריות, מרפסות וכו').
*יהודי נודד משתלשל (זברינה; *Tradescantia zebrina*) – בעל אופי צימוח משתרע ומשתלשל. גובה הצמח כ-25 ס"מ, ועלוותו ארגמנית ומפוספסת בשני פסים מכסיפים. הזברינה מתרבה בקלות ופורחת כמעט כל השנה – אביב עד סתיו. בפריחה צבעו סגול. הצמח זורע את עצמו, ואפשר גם להכין ייחורים מקצות הענפים המשתרשים בקלות רבה. מקור השם זברינה נעוץ בדמיון במראה לפסי הזברה.
*יהודי נודד תלת גוני (*Tradescantia fluminensis*) – צבעו לבן, צומח בקיץ ובזמן פריחתו עלוותו צבעונית.

### מינים נוספים המכונים "יהודי נודד"
*קטיפה לבנה (*Tradescantia sillamontana*) – קרוי לעיתים יהודי נודד שעיר או קורי עכביש, על שם עליו המכוסים סיבים לבנים עדינים. זמן צמיחתו בקיץ, צבע פריחתו ורוד והוא רגיש לקור.
*יהודי נודד מקומי (או יהודי נודד מכחיל, *Commelina cyanea*) – צמח מסוג קומלינה הנפוץ במזרח אוסטרליה.
*קומלינה זקופה – מין פולש בישראל.

## גלריית תמונות

תמונה:Tradescantia pallida 1.jpg|יהודי נודד ארגמני, בגינת נוי
תמונה:Tradescantia Spiderworts.jpg|פרחים של מין Tradescantia
תמונה:Tradescantia1.jpg|עליה של קטיפה לבנה
תמונה:Mulberry pollen on Wandering Jew (Tradescantia pallida).jpg|גרגרי אבקה של תות שנשרו על יהודי נודד


## קישורים חיצוניים

* 
* גידול צמח היהודי הנודד בתוך זכוכית אטומה, אתר הפטריה, 05.01.16

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:קומליניים
אמנת וושינגטון

**אמנת וושינגטון** (באנגלית: **Washington Naval Treaty**), הידועה גם בשם **אמנת חמש המעצמות** (**Five-Power Treaty**), הייתה הסכם שנחתם על ידי ארצות הברית, האימפריה הבריטית, האימפריה היפנית, צרפת ואיטליה, בתקופה שבין שתי מלחמות העולם, והגבילה את הכוח הצבאי הימי של המדינות החתומות.

## היסטוריה
250px|ממוזער|הודעת האימפריה היפנית כי לא תקיים את תנאי אמנת וושינגטון, 29 בדצמבר 1934
ההסכם הושג בוועידה הימית של וושינגטון שנערכה בוושינגטון הבירה בין נובמבר 1921 לפברואר 1922, ונחתמה על ידי נציגים מהמדינות ב-6 בפברואר 1922.

תנאי האמנה שונו באמנת לונדון הראשונה בשנת 1930 ושונו שוב באמנת לונדון השנייה ב-1936. בזמן החתימה על אמנת לונדון השנייה האימפריה היפנית כבר הודיעה שהיא לא תקיים את תנאי ההסכם, ואילו איטליה התעלמה ממנו בחשאי. גרמניה לא הושפעה מאמנות וושינגטון או לונדון, שכן בניין הכוח הימי שלה היה בפיקוח התנאים שנקבעו בחוזה ורסאי, הסכם השלום שסיים את מלחמת העולם הראשונה.

לאחר סיום מלחמת העולם הראשונה, הצי הבריטי היה הגדול ביותר בעולם, כשהצי האמריקאי והצי הקיסרי היפני נמצאים מעט אחריו. כל שלוש המדינות הובילו תוכניות רבות לבניין אוניות מערכה וסיירות מערכה חדשות. הפחד מפני מרוץ חימוש חדש, בדומה למרוץ הדרדנוט בין בריטניה לגרמניה שלפני מלחמת העולם הראשונה, הוביל לפיתוח רעיונות להגבלת כמות אוניות הקרב.

## תנאי ההסכם

תנאי ההסכם קבעו שאף אונייה לא תוכל לחרוג מהדחק של 35,000 טון, וכן הגבילה את קוטר קני התותחים ל-16 אינץ' (406 מ"מ). כמו כן, ההסכם קבע את ההדחק המקסימלי של כל האוניות ביחד בציים השונים.

נושאות מטוסים נידונו בסעיף מיוחד בהסכם. נוסף להגבלה על ההדחק הכללי, נקבעו חוקים בנוגע לגדלים המקסימליים של נושאות המטוסים. הותרו רק שתי נושאות מטוסים לכל מדינה, כאשר הדחק יוכל לעלות על 27,000 טון אך לא יעבור את מגבלת 33,000 טון. הוטל איסור על אוניות מערכה לשאת מטוסים קטנים ולהגדיר אותה כנושאת מטוסים. כמו כן, נקבעה הגבלה על כמות התותחים שכל נושאת מטוסים יכולה לשאת.

אשר לביצורי חופים ובסיסים ימיים, ארצות הברית, בריטניה ויפן הסכימו לשמור על הסטטוס קוו בשעת חתימת החוזה. על פי האמנה בסיסים חדשים וביצורים לא יכולים להיות מוקמים על שטחים מסוימים, וכן אין אפשרות לשפר את הביצורים הקיימים. ארצות הברית לדוגמה יכלה לפתח בסיסים שונים על אדמתה בארצות הברית גופא ובהוואי, אך לא יכלה לבנות באיים האלאוטיים.

חברות האמנה יכלו לבנות ספינות ולהחליף ספינות ישנות בחדשות, אך כל בנייה כזאת הצריכה דיווח ליתר המדינות החברות בהסכם.

## קישורים חיצוניים
* טקסט האמנה
* 

קטגוריה:אמנות והסכמים להגבלת אמצעי לחימה
וושינגטון
וושינגטון
וושינגטון
וושינגטון
וושינגטון
וושינגטון
קטגוריה:יחסי איטליה – ארצות הברית
קטגוריה:וושינגטון די. סי.: היסטוריה
קטגוריה:בין שתי מלחמות העולם
קטגוריה:הצי המלכותי הבריטי
קטגוריה:צי ארצות הברית: היסטוריה
קטגוריה:הצי הקיסרי היפני
קטגוריה:הצי המלכותי האיטלקי
קטגוריה:הצי הצרפתי
קטגוריה:ימאות צבאית
קטגוריה:1922
קטגוריה:יחסי הממלכה המאוחדת – צרפת